ĠENS IL-MALTI T. Zammit, għal kull ma għamel għal Ġensna. Trid taf mnejn ġejja l-ħila fix-xogħ'l jiebes, Ix-xeħt' għaqlija, l-għerf fi lsien barrani, Mnejn ġejja l-ġibda lejn allat pajjiżek U mħabbet darek 7 Kollox minn ġensek: ġens li jaf elf ġrajja U kien ewlieni fost il-ġnus bikrin, Ġens illi bennen għerf u ġieh l-Ewropa Fis-snin minsija. Ħares ma' dwarek, żur imqades Malta, Ifli t-tnaqqixa fuq il-Ħaġar Kbir, Stagħġeb bi ġmielhom, isma' lill-barrani Jgħid li mkien bħalhom; Inżel fil-qbura li ħallew fil-Qedem; Fittex l-għamara mal-mejtin midfuna, Tgħallem għamilha u ssib li l-lum ħadd bħalha Ma jaf ifassal. U jekk trid taf min kellu da l-għerf kollu U min di l-ħajra kellu għas-Sabiħ, Min għaraf jibni dak li ż-Żmien ma waqqa' F'tas-snin il-ħarba, Ħa' ngħidlek jiena min, għax bżonn titgħallem Għandek bil-bosta ħalli tqajjem rixek: Dan xogħ'l il-Malti fl-ibgħad snin mitlufa Fi Żmien il-Ħaġar. Għax il-ġens tiegħek dejjem ġens ta' ħila, Ġens iħobb Dinu, moħħu biss fix-xogħ'l, B'ħeffa jitgħallem, jirkeb lill-barrani, Ġens qatt irsir, Ħija ġo qalbek għożżha dit-tagħlima, Li n-nies Maltija ġens mil l-ewwel nett U qatt ma tista' ġġerraħ rix ħaddieħor Għax għandha tagħha.